העוגן

טקסט=מבני הסילו|ממוזער|מבני הסילו
טקסט=בית בהעוגן|ממוזער|בית עסק בקיבוץ 
טקסט=קיר פסיפס משפחות העוגן|ממוזער|קיר פסיפס משפחות העוגן
העוגן הוא קיבוץ מזרם הקיבוץ הארצי הממוקם דרומית לחדרה ומשתייך למועצה אזורית עמק חפר.

 היסטוריה 

גרעין קיבוץ העוגן נוסד בשנת 1939 על ידי עולים יוצאי צ'כוסלובקיה ומהונגריה. בזמן זה הגיעו 45 ממייסדי הקיבוץ באניית המעפילים "אטראטו" לחוף שפיים.הגרעין שהה כ-8 שנים במחנה ליד גן חיים, על הדרך בין כפר סבא לרמת הכובש.בשנת 1941 נוסד מפעל הגומי בכפר סבא. בשנת 1944 מנה הקיבוץ 137 נפש, בהם 17 תינוקות. באוגוסט 1945 הצטרפו לקיבוץ 10 מגולי מאוריציוס.

הקיבוץ עלה על הקרקע ב-28 באוגוסט 1947. מקור השם סמלי: "הטלנו עוגן במולדת".

למיקום הקיבוץ הייתה חשיבות רבה בתקופת מלחמת העצמאות שפרצה כמה חדשים לאחר מכן, בהיותו נקודת משמר על כביש השרון, שהיה אחד מעורקי החיים החשובים של היישוב היהודי.

במשך השנים הצטרפו חברים רבים מארצות שונות כולל הונגריה, אוסטריה, איטליה, ילידי הארץ ועוד.

במחנה הזמני הוקם מפעל לייצור ותיקון צמיגים. עם המעבר ליישוב קבע הוקם מפעל הפלסטיק "העוגנפלסט" שייצר פלסטיק ופי.וי.סי.

ארבעה מבנים בקיבוץ הוכרזו כמבנים לשימור: מגדל המים (שעדיין ממלא את ייעודו); מבני הסילו/ממגורות הישן (ללא שימוש); מבנה המרפאה ובית הילדים הראשון (שימש גם את ארכיון הקיבוץ).

מבנים מיוחדים- מבני ציבור, חדר אוכל, חדר תרבות, מעוטרים בידי שרגא וייל.

 מפעלים
בשנותיו הראשונות הקיבוץ הקים מפעל לחידוש צמיגים ועבודות גומי. לאחר קום המדינה הורחב הייצור לצינורות וצמיגי אופניים והוקמה מעבדה למחקר ופיתוח.

הקיבוץ היה הבעלים של מפעל "העוגנפלסט" המייצר יריעות PVC, המשמשות בין היתר לאיטום בריכות מים וגגות, לריצוף, לציפוי דלתות פלדה ופרופילי אלומיניום לחלונות, ועוד. בדצמבר 2021 נמכר המפעל לחברת קאפ  הגרמנית תמורת 150 מיליון ש"ח, מהם קיבל הקיבוץ 63 מיליון ש"ח על חלקו בבעלות.

 היישוב כיום 
כיום הקיבוץ בהפרטה כמעט מלאה. יחד עם זאת, ישנה רשת ביטחון עבור הזקוקים לכך.

קיים ועד מנהל ומינהלת קהילה אשר מטפלים בנושאי משק וחברה. החינוך מופרט ובתי הילדים עד גיל בית ספר פתוחים עבור ילדי הסביבה.

הקיבוץ מחזיק ברפת חפר יחד עם מעברות, ושותף בגד"ש חפר (גידולי שדה שונים: כותנה, תירס, חיטה ועוד) יחד עם משמר השרון ומעברות.

בקיבוץ קיימת הרחבת בנים המיועדת לבני המקום

 אישים 
רפאל בנשלום – דיפלומט ישראלי, מראשי תנועת החלוץ והשומר הצעיר בהונגריה וסלובקיה בימי השואה, היה ממקימי הקיבוץ.
יעקב גוטרמן – חבר הקיבוץ.
מרדכי רוזמן – היה חבר בהנהגת השומר הצעיר בוילנה, ממובילי תנועת הבריחה, ומנהיג מעפילי האונייה "אקסודוס".
דויד קורן, ספורטאי פאראלימפי עולמי, הוא חבר הקיבוץ.
 שרגא וייל – אמן שהיה חבר בקיבוץ. קיימת בקיבוץ גלריה ליצירתו.
 דן צימרמן
 לוי ארגוב

קישורים חיצוניים


טקסט=דגם קיר אולם התרבות, שעיצב שרגא וייל|ממוזער|שרגא וייל- ציור קיר בכיתה הראשונה 1954
 העמותה לשימור התרבות של קיבוץ העוגן הקימה במלאת לו שישים שנה אתר לתולדות המקום 
  ילדי קיבוץ העוגן בכרם, שנה?


הערות שוליים

*
קטגוריה:יישובים שהוקמו ב-1947
קטגוריה:קיבוצים
קטגוריה:מועצה אזורית עמק חפר
קטגוריה:קיבוצי הקיבוץ הארצי